stanford-oval/wikipedia huggingface dataset:
רות סטאוט
הערות שוליים

↑  Connecticut Department of Health. Connecticut Death Index, 1949-2001. Hartford, CT, USA: Connecticut Department of Health.
↑  "Woman's Club to Hear Talk by Miss Stout". The Bridgeport Post, p.16, March 6, 1955.
↑  McAleer, John J. (1977). Rex Stout: A Biography. Boston: Little, Brown and Company. ISBN 9780316553407.
1 2  Bridgeport Sunday Post, March 30, 1958, section B-four.
1 2  Masters, A. (1955, August 31). "She Does Not Plow, Neither Does She Weed-But The Garden Grows". Waterbury Sunday Republican, p.22.
↑  Stout, Ruth How to have a Green Thumb without an Aching Back (1955, Eposition Press-New York) ,p.15.
1 2 3  The Bridgeport Post, November 26, 1960, p. 16.
↑  Social Security Death Index, Master File. Social Security Administration
1 2  Brunotts,F. UpCountry, May 1975, p.36-37.
↑  The Hour, August 23, 1977, p.6.
| --- | --- |
בקרת זהויות :  NLI: 987007278078805171  ISNI: 0000 0000 5690 0623  LCCN: n85347744  SNAC: w6111t8c  VIAF: 27154981770267740951   WorldCat (עם VIAF): 27154981770267740951 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רות סטאוט".
קרומי המוח

| --- | --- |

קרומי המוח
 שיוך:  מערכת העצבים המרכזית 
 אספקה עורקית:  middle meningeal artery 
 תיאור ב:  האנטומיה של גריי (מהדורה 20) (872) 
 מזהים
 לטינית (TA98):  meninges 
 טרמינולוגיה אנטומיקה:  A14.1.01.001 
 TA2 (2019):  5369 
 FMA:  231572 
 קוד MeSH:  A08.186.566 
 מזהה MeSH:  D008578 
 מערכת השפה הרפואית המאוחדת:  C0025285 
 
קרומי המוח (TA: Meninges) עוטפים את מערכת העצבים המרכזית, קרי את המוח ואת חוט השדרה. הקרומים נמצאים בין עצם הגולגולת למוח וממשיכים לעטוף את חוט השדרה לכל אורך עמוד השדרה עד לעצם העצה. ומורכבים משלוש שכבות: החיצונית היא הקרום הקשה (Dura) שכפי שמו הוא אכן סיבי וקשה, האמצעית היא הקרום העכבישי (Arachnoid) המורכב מסיבי רקמה עדינה מסודרים בתצורה המזכירה רשת עכביש והעמוקה ביותר היא הקרום העדין (Pia) שהוא עדין ועשיר בכלי דם. האחרון עוטף את מלוא המבנה החיצוני של המוח כשהוא עוקב אחר פיתולי ומעניות המוח. לעיתים מתייחסים לקרום העכבישי ולקרום העדין כאל שכבה אחת המכונה הקרום הרך (Leptomeninx; Arachnoidea mater et pia mater).
קרומי המוח מגנים על המוח ובכך נוספים לשכבות הגנה אחרות: העור ושיער הראש, רקמות החיבור שבין העור לגולגולת והגולגולת עצמה (איור 1). בתוך הקרומים נעים כלי דם המזינים את המוח ובחללים ביניהם (בחלל התת-עכבישי) זורם הנוזל מוחי שדרתי המוסיף להגנה על המוח מזעזועים מכניים.
למבנה של קרומי המוח וליחסי הגומלין בין צורתם המרחבית משמעויות קליניות שונות הבאות לידי ביטוי במחלות, בדיקות רפואיות וטיפולים. כך למשל דימום בחלל התת-עכבישי יכול להראות בעיניים הודות להמשכיות החלל סביב לעצב הראיה, זיהום בחלל התת-עכבישי עשוי לפגוע בכלי הדם ובעצבים החולפים דרכו לתוך המוח ואלחוש של אזורים נרחבים בגוף יכול להיעשות בעזרת הזרקת חומרים מאלחשים לאזורים "בטוחים", אזורים בהם מרוחקים קרומי המוח מהמוח או מחוט השדרה, כמו בחלל שמעל לקרום הקשה (אפידורלי). לחלופין, שאיבת נוזל מוחי שדרתי לשם בדיקתו תעשה מתוך אותם אזורים בטוחים.
הקרום הקשה

הקרום הקשה (Dura mater; בלטינית: dura-קשה, mater-אם) הוא החיצוני משלושת הקרומים. מורכב משתי שכבות של רקמת חיבור צפופה, השכבה הפנימית היא הקרום הקשה האמיתי ואילו החיצונית היא קרום העצם הפנימי של הגולגולת, שאחיזתו בקרום הקשה גדולה יותר מאחיזתו בעצם, כך שלמעשה בזמן הליך פולשני (כמו ניתוח או נתיחה שלאחר המוות) מופרדים הקרום הקשה וקרום העצם, מהגולגולת ומיתר קרומי המוח, כשכבה אחת. מכאן נובעת ההתייחסות לשני הקרומים יחדיו כאל הקרום הקשה.
במקומות ששתי שכבות הקרום הקשה מרוחקות זו מזו נעות גיתות הקרום הקשה, שהן מערכות האיסוף הוורידי של הדם והנוזל המוחי שדרתי מהמוח. בין שתי השכבות נעים גם עורקי קרום המוח המספקים דם מחומצן לגולגולת וכן מתפקדים כמערכת השומרת על טמפרטורת המוח.
הקרום הקשה מעוצבב על ידי עצבים תחושתיים ורגיש לכל מתיחה. רגישים במיוחד העצבים התחושתיים של העורקים העוברים בתוכו ולעיתים הם נחשבים כמקורם של כאבי ראש.
הקרום הקשה > מחיצות המוח

מהשכבה הפנימית של הקרום הקשה יוצאות שלוחות הבנויות משכבה כפולה של הקרום. השלוחות יוצרות ארבע מחיצות בתוך חלל הגולגולת ומפרידות אותו לשלושה חללים המשכיים זה לזה.
המחיצה הגדולה ביותר מכונה חרמש המוח (Falx cerebri) והיא מפרידה בין שני פלגיו של המוח הגדול.
אוהל המוחון (Tentorium cerebelli) מפריד בין המוח הגדול למוח הקטן (למוחון).
חרמש המוחון (Falx cerebelli) מפריד בין שני חלקי המוח הקטן.
חיץ האוכף (Diaphragma sellae) מכסה את האוכף הטורקי, שם ממוקמת בלוטת יותרת המוח.
הקרום הקשה > גיתות הקרום הקשה

במספר אזורים מתרחקות שכבות הקרום הקשה זו מזו ונוצרים חללים המכונים גיתות הקרום הקשה (Sinus durae matris, איור 2). בדרך כלל מופיעות הגיתות באזורים מהם בולטות מחיצות המוח לתוך חלל הגולגולת ויוצרות לגיתות מבנה בעל חתך משולש. הגיתות מנקזות את כל הדם הורידי מהמוח דרך מערכת ורידים מוחיים וקרום מוחיים ואת הנוזל המוחי שדרתי דרך סיסים עכבישיים (בלוטות פצ'יאוני, arachnoid villi) ומתנקזות בתורן לתוך וריד בית הצוואר הפנימי. הגיתות מצופות בצידן הפנימי בשכבת תאי אנדותל האופיינית לכלי דם, אך הן חסרות שכבות אחרות או מערכת שסתומים חד כיווניים האופייניות לוורידים.
הקרום העכבישי

הקרום העכבישי (Arachnoidea mater; מיוונית: arachne-עכביש, eidos-דמיון. נקרא גם קרום הקורים) ממוקם בין הקרום הקשה לקרום העדין, בנוי משכבה חיצונית של תאים האטומה לחומרים ביולוגים וממערכת מסועפת של סיבי רקמת חיבור המגיעה עד לקרום העדין, לסיבים המסועפים מראה הדומה לקורי עכביש. בין הקרום העכבישי לקרום הקשה שכבה דקיקה של נוזל המאפשרת תנועה יחסית בין הקרומים ללא כל חיכוך, כך שבמידה שהמוח מטולטל בחלל הגולגולת, תנועתו לא תתורגם לנזקים מכנים. הקרום עוטף את המוח אך לא נכנס לתוך מעניות המוח, קרי לקפלים המגדילים את שטח פניו.
החלל שנוצר בין סיבי הקרום מכונה החלל התת-עכבישי והוא מכיל את הנוזל המוחי שדרתי.
מחלה התוקפת את הקרום העכבישי, היא מחלה נוירופטית כרונית הנגרמת על ידי דלקת והצטלקויות של הקרום, ומתאפיינת בכאבים קשים בעיקר בעמוד השדרה המותני, ונקראת ארכנואידיטיס.
הקרום העדין

הקרום העדין (Pia mater; מלטינית: pius-עדין) הוא העמוק מקרומי המוח וצמוד למוח. הוא עוטף את כל שטח הפנים של המוח ועוקב אחר כל קפליו ובליטותיו למעט פני השטח של המוח בחדרי המוח.
הקרום העדין נאחז בחוזקה במוח ועשיר בנימים שלמרות עיצבובם העשיר אינם רגישים לגירויים מכנים או תרמיים. הנימים מזינים את המוח ואת חוט השדרה.
חללים בין הקרומים

בין קרומי המוח (איור 2) קיים חלל אחד אמיתי ושני חללים פוטנציאלים. חלל תת-הקרום הקשה (Spatium subdurale) והחלל שמעל לקרום הקשה (Spatium epidurale; Spatium extradurale) הנמצאים בין הקרום הקשה לקרום העכבישי ובין הקרום הקשה לקרום העצם בהתאמה מתממשים רק במקרה של פתולוגיה באזור, בדרך כלל במקרה של דימום תוך-גולגולתי.
החלל התת-עכבישי (Spatium subarachnoideum; Spatium leptomeningeum) הוא חלל של ממש בין הקרום העכבישי לקרום העדין. החלל מכיל סיבים עדינים, היוצרים מבנה ספוגי המכיל את הנוזל המוחי שדרתי. החלל הדק מקיף את שטח הפנים של המוח ומתרחב כאשר הקרום העכבישי והקרום העדין מתרחקים זה מזה. האזורים הרחבים של החלל מכונים בריכות (Cisterna, בלטינית: מאגר).
'קרום דמוי לימפה תת-עכבישי (Subarachnoidal Lymphatic-like Membrane) בשנת 2023 התפרסם מחקר על קרום רביעי בעובי שני תאים שמחלק את החלל התת-עכבישי
לקריאה נוספת

Moore KL, Clinically Oriented Anatomy, 3rd Ed., Baltimore, Williams & Wilkins, pp. 366,681-692, 1992 ISBN 068306133X
Peter Duus, Topical Diagnosis in Neurology, 2nd revised ed., Thieme, pp. 233-237, 1989 ISBN 0865771383
הערות שוליים

↑  השכבה הפנימית של הקרום הקשה המשכית לקרום הקשה של חוט השדרה ולמעטפת של עצבי הגולגולת ואילו השכבה החיצונית של הקרום הקשה (קרום העצם הפנימי) המשכית לקרום העצם החיצוני של הגולגולת באזורי המפגש של קרומי העצם (בכל נקבי הגולגולת).
| --- | --- |
בקרת זהויות :  NLI: 987007562999105171  BnF: cb11973213x (data)  GND: 4322352-7  LCCN: sh85083559  TA98: A14.1.01.001 
איור 1. חתך חזיתי בחלקו העליון של הראש המתאר את הרקמות העוטפות את המוח
איור 2. חתך חזיתי נוסף בחלקו העליון של הראש המתאר את החללים בין הקרומים ומבנים הקשורים לניקוז הורידי של המוח
רונן רוקמן

רונן רוקמן (נולד ב-29 בספטמבר 1961) הוא כדורגלן עבר ישראלי ששיחק בעמדת הקיצוני שמאלי והחלוץ ומזוהה בעיקר עם קבוצת הפועל חיפה שם שיחק רוב הקריירה.
קריירה

רונן רוקמן, נולד וגדל בחיפה למשפחה עם ארבעה אחים, בן לציפי רוקמן, והוא בנו של שוער העבר ארנון רוקמן שכבר מגיל צעיר עודד אותו לשחק. בקבוצות הילדים והנוער שיחק רוקמן כשוער בהתחלה אבל בגיל צעיר החליט שהוא מעדיף להיות חלוץ. אביו שעזב את הפועל חיפה לאחר סכסוך ארוך העדיף שבנו ישחק דווקא ביריבה העירונית מכבי חיפה, אבל הוא בחר ללכת בדרכו והחל לשחק בקבוצת הילדים בהפועל חיפה בגיל 13. בגיל 17 הוא צד את עינו של מאמן הבוגרים דוד שוייצר שהעלה אותו לקבוצה הבוגרת בעונת 1978/1979.
גם לאחר גיוסו לצה"ל לקורס מכי"ם של חי"ר, הוא המשיך לשחק בהפועל חיפה, כאשר רוקמן רשם את הופעת הבכורה שלו במשחק נגד הפועל ירושלים ב-1979 ובמהרה הפך לשחקן הרכב. רוקמן נחשב לשחקן טכני ומהיר שהתבלט בפריצות מהירות מהאגף השמאלי. בעונה שלאחר מכן, אימנו את הקבוצה מרדכי שפיגלר וליאון גרוס שקידמו את הצעירים, ביניהם גם רוקמן. במשחק חוץ נגד מכבי תל אביב במחזור ה-13 של עונת 1979/1980 רוקמן כבש צמד והוביל את הקבוצה לניצחון גדול 3:0. בעקבות הצטיינותו, זומן רוקמן לנבחרת הנוער של ישראל והופיע בטורניר החורף הבינלאומי שנערך בישראל. ב-1981 ירד רוקמן עם הפועל חיפה ליגה, כאשר היא יורדת ליגה לראשונה בתולדותיה. רוקמן שיחק עם הפועל חיפה בליגה הארצית עד 1983, אז עבר לשמשון תל אביב.
ב-1984 חזר רוקמן להפועל חיפה, והיה שותף לעונה טובה יחסית שלהם שהסתיימה במקום החמישי. באותה תקופה הוא ביסס את מעמדו כאחד החלוצים הבולטים של הפועל חיפה בשנות ה-80, אולם בעונה שלאחר מכן הוא ירד עם הקבוצה ליגה בפעם השנייה. רוקמן המשיך לשחק ולהצטיין בליגה הארצית לאחר ירידת הקבוצה. אולם ב-1987 הוא החמיץ פנדל במשחק מכריע מול הפועל טבריה, וכתוצאה הפועל חיפה לא הצליחה לעלות חזרה לליגה הבכירה, ובאותה עונה הוא היה שותף לזכייה בגביע הטוטו של ליגת המשנה.
לאחר מכן ב-1987 הושאל רוקמן לבית"ר ירושלים, איתה זכה בגביע המדינה של שנת 1988/1989, כאשר הוא גם משחק במשחק הגמר. רוקמן גם כובש מספר שערים חשובים במהלך הקמפיין בשמינית הגמר, ברבע גמר ובחצי הגמר, בדרך לזכייה של בית"ר בגביע. לאחר מכן הוא עבר לבית"ר תל אביב לעונה אחת. בתחילת עונת 1991/1992 רוקמן חזר להפועל חיפה והספיק לכבוש שער ליגה אחד לפני שהושאל שוב לבית״ר תל אביב. לאחר שהפועל חיפה עלתה בחזרה לליגה הלאומית הוא חזר לשחק בשורותיה פעם נוספת בעונת 1992/1993, שלאחריה פרש ממשחק פעיל, עקב פציעה בגיד שמתחת לפיקה של הברך שהצריכה ניתוח מסובך ובעקבותיו החליט לפרוש. בעונת 1993/1994 עבר לשחק בשורות הפועל בית שאן מליגת המשנה, תחת המאמן אלישע לוי, וסייע לה להעפיל לליגה הבכירה לראשונה בתולדותיה.
חיים אישיים

ב-1988 נישא רוקמן למיכל, ולהם ארבעה ילדים - שלושה בנים ובת. למד חינוך גופני במכון וינגייט. בהמשך החליט להיות מורה דרך.
תארים

גביע הטוטו לליגת המשנה (1): 1986/1987
גביע המדינה (1): 1988/1989
הערות שוליים

↑  מיקי פורטל, אלי כהן זכה בבוררות נגד הפועל ת"א. יקבל 135,000 שקל, חדשות, 26 באוקטובר 1993
רונן פלדמן

| --- | --- |

פרופסור רונן פלדמן
 לידה:  5 ביוני 1962 (בן 62) תל אביב-יפו, ישראל 
 מדינה:  ישראל 
 השכלה:  אוניברסיטת קורנל (1993)  אוניברסיטת בר-אילן 
 מעסיק:  האוניברסיטה העברית בירושלים 
 
רונן פלדמן (נולד ב-5 ביוני 1962) הוא פרופסור בבית הספר למנהל עסקים של האוניברסיטה העברית בירושלים.
ביוגרפיה

פלדמן נולד בתל אביב והוא אחיו של פרופ' יובל פלדמן. בגיל 16 היה חתן חידון התנ"ך העולמי לנוער יהודי. פלדמן הוא בוגר המחזור השלישי של תוכנית תלפיות, במסגרתה סיים בהצטיינות תואר ראשון במתמטיקה, פיזיקה ומדעי המחשב באוניברסיטה העברית. בשנת 1988 סיים בהצטיינות יתירה תואר שני במדעי המחשב באוניברסיטת בר-אילן. את הדוקטורט במדעי המחשב (בהתמחות בלמידת מכונה) באוניברסיטת קורנל סיים בשנת 1993.
פלדמן היה ממייסדי הדיסציפלינה המדעית של כריית טקסט, וכתב ספר לימוד בשם The Text Mining Handbook בהוצאת אוניברסיטת קיימברידג'. בשנת 1997 ייסד יחד עם יונתן אומן את חברת ClearForest אשר הייתה מחלוצות היישום של כריית טקסט בתעשייה. ClearForest נרכשה על ידי חברת Reuters בשנת 2007.
בשנת 2015 הקים עם חדווה פלדמן ונתנאל סטורץ את חברת Amenity Analytics, אשר מפתחת פלטפורמה לבניית מנועי עיבוד שפה טבעית ללא צורך בתכנות. הפלטפורמה נמצאת בשימוש בקרב קרנות גידור, חברות השקעה וחברות טכנולוגיה עילית.
פלדמן ייעץ בישראל ובעולם לגופים ביטחוניים, ממשלתיים, פיננסיים וטכנולוגיים רבים.[דרוש מקור]
מחקר

תחומי המחקר העיקריים של פלדמן הם עיבוד שפה טבעית, חילוץ ישויות ויחסים מתוך טקסט, ניתוח סנטימנט מתוך טקסטים ושימוש בעיבוד שפה למסחר אלגוריתמי. פרסם יותר מ-100 מאמרים בכנסים בבינה מלאכותית ובכתבי עת מובילים בשיווק וחשבונאות.
מחקריו של פלדמן קבלו תמיכה כספית ממשרד המדע, משרד הביטחון, הקרן הלאומית למדע, קרן ישראל ארצות הברית, קרן ישראל גרמניה וחברת אינטל.
מאמרים נבחרים

Feldman, R. (2013), Techniques and applications for sentiment analysis, Communications of the ACM 56 (4), 82-89.
Feldman, R., Netzer, O., Goldenberg, J. & Fresko, M. (2012), Mine your own business: Market-structure surveillance through text mining, Marketing Science 31 (3), 521-543.
Feldman, R., Govindaraj, S., Livnat, J. & Segal, B (2010), Management’s tone change, post earnings announcement drift and accruals, Review of Accounting Studies 15 (4), 915-953.
Feldman, R. & Sanger, J. (2007) The text mining handbook: advanced approaches in analyzing unstructured data, Cambridge university press.
Feldman, R., Dagan, I. & Hirsh, H. (1998), Mining text using keyword distributions, Journal of Intelligent Information Systems 10 (3), 281-300.
Feldman, R. & Shatkay, H. (2003), Mining the biomedical literature in the genomic era: an overview, Journal of computational biology 10 (6), 821-855.
Feldman, R., Fresko, M., Hirsh, H., Aumann, Y., Liphstat, O. & Schler, Y. (1998), Knowledge Management: A Text Mining Approach, PAKM 98, 29-30.
Feldman, R., Fresko, M., Kinar, Y., Lindell, Y., Liphstat, O., Rajman, M. & Schler, Y. (1998), European Symposium on Principles of Data Mining and Knowledge Discovery, 65-73.
Feldman, R., Aumann, Y., Amir, A. & Mannila, H. (1997), Efficient Algorithms for Discovering Frequent Sets in Incremental Database, DMKD.
Feldman, R (1996) Hirsh, H. (1996), Mining Associations in Text in the Presence of Background Knowledge, KDD, 343-346.
Feldman, R. & Dagan, I. (1995), Knowledge Discovery in Textual Databases (KDT), DD 95, 112-117
.
הערות שוליים

↑  יום העצמאות הל"א, דבר, 3 במאי 1979
↑  Amenity Analytics, האתר הרשמי
| --- | --- |
בקרת זהויות :  NLI: 987007433421705171  BnF: cb155265557 (data)  GND: 132798727  ISNI: 0000 0001 1479 2190  LCCN: n2005075309  MGP: 108229  NDL: 01205860  NKC: vse2009551747  NTA: 305868829  ORCID: 0000-0003-0370-8322  SUDOC: 119303000  VIAF: 103618189   WorldCat (עם VIAF): 103618189
ריימונד רייף

| --- | --- |

 לידה:  16 במאי 1888 Elkhorn, ארצות הברית 
 פטירה:  5 באוגוסט 1971 (בגיל 83) סן דייגו, ארצות הברית 
 מדינה:  ארצות הברית 
 
רויאל ריימונד רייף (באנגלית: Royal Raymond Rife;‏ 16 במאי 1888 - 5 באוגוסט 1971) היה ממציא וחוקר אמריקאי שהמצאותיו נחשבות פסאודו-רפואיות. בשנת 1930 רייף טען כי באמצעות מיקרוסקופ אופטי מיוחד שבנה, הוא הצליח לצפות בחיידקים, שהיו קטנים מכדי לצפות בהם באמצעים הטכנולוגיים שהיו קיימים באותה תקופה. לדבריו, אלומת הקרניים מהמכשיר שלו יכולים להחליש או להרוס פתוגנים באמצעות תהודה אנרגטית שהורסת את המרכיבים הכימיים שלהם.
בשנות ה-50 מומחים רפואיים פקפקו בטענותיו של רייף מאחר שהן לא שוכפלו באופן עצמאי. מנגד, רייף האשים את הדחייה המדעית של טענותיו בקנוניה של המחלקה לבריאות הציבור באיגוד הרפואה האמריקאי (AMA) וגורמים אחרים של "הרפואה המאורגנת", אשר התנגדו באופן נחרץ למכשירים שלו. התעניינות בטכנולוגיה של רייף חודשה בחוגי רפואה אלטרנטיבית בעקבות פרסום הספר "תרופה לסרטן שעובדת" שראה אור בשנת 1987, בו נטען כי רייף הצליח לרפא סרטן, אבל כל העבודה שלו דוכאה על ידי קשירת קשר חזק על ידי איגוד הרפואה האמריקאי. לאחר פרסום הספר, שווק מגוון רחב של מכשירים הנושאים את שמו, לריפוי מחלות שונות כמו סרטן ואיידס. ניתוח של המגזין "אלקטרוניקה אוסטרליה" מצא כי מכשיר רייף טיפוסי כלל סוללה 9 וולט, חיווט, טיימר ושני צינורות נחושת קצרים.
כיום, מומחים מהזרם המרכזי עדיין רואים במכשירי רייף פסבדו-רפואה והם מסווגים כהתקני רדיוניקס. בניגוד לארצות הברית בה עד שנות ה-80 חל איסור מוחלט להשתמש בטכנולוגיה של רייף, מדינות אחרות אימצו את הטכנולוגיה ומומחים גרמנים קידמו אותה בשנות ה-70 ובהמשך בשנות ה-90 מומחים רוסים שיפרו אותה.
רבי יהודה בן בתירא השני

| --- | --- |
 מקום מגורים:  נציבין 
 מקום פעילות:  נציבין שבבבל
 תקופת הפעילות:  שלישי תנאים
 בני דורו:  רבי עקיבא רבי חנניה בן אחי רבי יהושע
 
רבי יהודה בן בתירא השני הוא תנא שחי בדור השלישי לתנאים, בתחילת המאה השנייה ומקום מושבו העיקרי היה נציבין שבבבל. הוא נכדו של רבי יהודה בן בתירא הראשון.
המקור לכך שהיו שני רבי יהודה בן בתירא

התוספות במנחות הגיעו למסקנה שהיו שני רבי יהודה בן בתירא, בעקבות שאלתם איך יכול להיות שרבי יהודה בן בתירה חולק עם רבי יוסי שחי בתקופה מאוחרת יותר.
”ושמא שנים היו דאחד היה בזמן הבית ועוד היה אחד”.
ירידתו לבבל

לאחר חורבן הבית וכישלון מרד בר כוכבא, משראה כי אין תקווה ללימוד התורה בארץ ישראל, בעקבות גזירות הרומאים וחורבן מרכזי התורה בירושלים וביבנה, החליט יחד עם רבי חנניה בן אחי רבי יהושע ורבי מתיא בן חרש להקים מרכז רוחני בגולה, שתהיה לו סמכות לעבר שנים ולחדש חדשים. משהגיעו לגבול ארץ ישראל, "זקפו עיניהם וזלגו דמעותיהם וקרעו בגדיהם" מפני שהוצרכו לצאת מארץ ישראל.
פועלו בנציבין

בית דינו בנציבין קנה לו שם:
”'צדק צדק תרדף' - הלך אחר בית דין יפה, אחרי רבי מתיא לרומי, אחר רבי יהודה בן בתירה לנציבין, אחר רבי חנניה בן אחי רבי יהושע לגולה.”
הנהגתו

כשהמשיך רבי חנניה בן אחי רבי יהושע לעבר שנים ולקבוע חדשים בגולה גם אחרי שנתכונן מחדש המרכז הארצישראלי אחר השמד, שלחו לו מארץ ישראל, שאם לא יחדל מליטול לעצמו סמכות המגיעה למרכז הארצישראלי יהא בנידוי. הלך וקבל לפני רבי יהודה בן בתירה בנציבין, והלה יעצו ללכת אחרי חכמי ארץ ישראל ולא לעבר בגולה: "אחריהם, אחריהם!", ובזה הציל את אחדות העם ותורתו.
שמו התפרסם כל כך עד שחכמי ארץ ישראל, רבי אלעזר בן שמוע ורבי יוחנן הסנדלר יצאו ללכת לנציבין ללמוד הימנו תורה. אבל כאשר הגיעו לצידון הרגישו שלא יכולים לעזוב את ארץ ישראל ושבו למקומם. בנימוק אמרו: "שקולה ישיבת ארץ ישראל כנגד כל המצוות שבתורה".
מאמרותיו

”משה שבר את הלוחות רק אחרי שנאמר לו מפי ה'. את אמרה זו הוא לומד מהפסוק ""פה אל פה אדבר בו"", כלומר פה אל פה אמרתי לו שבר את הלחות. הסבר זה הוא ניסיון להתמודד עם התמיהות שמעורר המעשה של משה.”
”אלמנת עיסה מותרת לכהונה.”
מתקפת מנע גרעינית

מתקפת מנע גרעינית או מכה ראשונה היא מתקפת פתע גרעינית המשתמשת בכוח גרעיני מסיבי. "מכה ראשונה" מוצלחת משמידה את רוב כוחו הגרעיני של היריב כך שהיכולת הגרעינית השיורית, ככל שנותרת כזו, איננה מספיקה להשמדת התוקף בעוד המותקף אינו יכול להמשיך במלחמה. מתקפה גרעינית ראשונה לרוב תתקוף את האתרים הגרעיניים האסטרטגיים של האויב: מתקני שיגור טילים, בסיסי צוללות, שדות תעופה, מפקדות, ואתרי אספקה.
בעוד שבמהלך רוב המלחמה הקרה שרר מצב של השמדה הדדית מובטחת, ובפרט לאחר הכניסה לשירות של צוללות טילים בליסטיים, בתחילת המלחמה הקרה מכה ראשונה מוצלחת הייתה אפשרות אופרטיבית. כך למשל ב-1961 נשיא ארצות הברית ג'ון קנדי בחן שימוש במכה ראשונה במהלך משבר ברלין השני.
בעוד שמצב של השמדה הדדית מובטחת ממשיך לשרור בין המעצמות הגרעיניות הגדולות, ואף ייתכן ששורר באופן הדדי בין מעצמות אזוריות כהודו ופקיסטן, ביחס למדינות עם ארסנל גרעיני קטן יחסית כקוריאה הצפונית מתקפת מנע היא ישימה צבאית. מתקפת מנע גרעינית יכולה להיות ישימה גם כנגד מדינות כאיראן שהן מדינות סף גרעיניות.
ראו גם

השמדה הדדית מובטחת
מכה שנייה
הערות שוליים

↑  JFK's First-Strike Plan, אטלנטיק, אוקטובר 2001
↑  Former Commander: Here’s What Happens When the President Orders a Nuclear Strike פורצ'ן, אוגוסט 2017
↑  Nuclear Options, טבלט, פברואר 2011
| --- | --- |
בקרת זהויות :  NLI: 987007533675905171  LCCN: sh85048598
רעידת האדמה בסן חואן קפיסטראנו (1812)

| --- | --- |

ציור משנת 1876, של כנסיית האבן הגדולה במיסיון, שקרסה בחלקה ברעידת האדמה.
 תאריך התרחשות:  8 בדצמבר 1812 
 מגניטודה:  6.9 לפי מחקר אחד, 7.5 לפי מחקר אחר
 מוקד:  אזור סן חואן קפיסטראנו(אנ') קליפורניה
 הרוגים:  40
 קואורדינטות:  34°22′N 117°39′W﻿ / ﻿34.37°N 117.65°W﻿ / 34.37; -117.65
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רעידת האדמה בסן חואן קפיסטראנו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רעידת האדמה בסן חואן קפיסטראנו(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטרעידת האדמה בסן חואן קפיסטראנו(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטרעידת האדמה בסן חואן קפיסטראנו
 
רעידת האדמה בסן חואן קפיסטראנו שבקליפורניה, התרחשה ב-8 בדצמבר 1812 בשעה 07:00 בערך (שעון מקומי). מחקר מאקרוסייסמי אחד העריך את גודלה במגניטודה 6.9, והשני במגניטודה 7.5.
ברעידת האדמה נהרגו 40 בני אדם, כולם מהמיסיון הנוצרי סן חואן קפיסטראנו (אנ') שכנסיית האבן הגדולה שבו, קרסה על יושביה במהלך תפילת הבוקר. נזק בעוצמה סייסמית דומה התרחש במיסיון סן בואנאוונטורה (אנ') (ונטורה דהיום), במיסיון סן גבריאל ארקאנג'ל (אנ') וכן במיסיון סן פרננדו ריי דה-אספניה (אנ') הממוקם בשוליים הצפוניים של לוס אנג'לס דהיום. בשני המיסיונים שנמצאים דרומה יותר, באזור סן דייגו דהיום, הרעידה הורגשה בלבד. מדובר ברצועת הרס ברמה הדומה לזו שבמיסיון סן חואן קפיסטראנו, באורך של כ־180 קילומטר. להמחשת רצועת ההרס באמצעות התפרושת המרחבית של המיסיונים המוזכרים כאן - ראו מפת מיקומם.
החוקרים טופוזאדה ריל ופארק מצאו שהתפרושת המרחבית היחסית של העוצמות הסייסמיות ברעידה הזו, דומה לתפרושת המרחבית היחסית ברעידת האדמה בלונג ביץ (1933). כלומר, תמונה דומה של מיקום עוצמות גבוהות ונמוכות יותר על פני המרחב, אלא שהרעידה בלונג ביץ יצרה ערכים נמוכים יותר של עוצמות סייסמיות. הרעידה בלונג ביץ הייתה במגניטודה 6.4, כך שהערכה של מגניטודה שבין 7.1 ל-7.5 לרעידה האדמה הזו היא הגיונית.
הרעידה התרחשה ככל הנראה לאורך המקטע הדרומי של העתק סן אנדריאס ליד העיירה רייטווד (אנ').
האזור היה בעת ההיא תחת שלטון האימפריה הספרדית והיה דליל אוכלוסין. פעלו בו בעיקר מספר מיסיונים נוצריים, והתיעוד אודות האפקטים הסייסמיים דל, ועל כן כל המידע הרשום מעלה נשען בעיקר על הערכות בלתי מדויקות. נוסף על כך, כעבור שבועיים התרחשה רעידת אדמה גדולה בונטורה, המרוחקת כ-230 קילומטרים צפונית מערבית למיסיון החַרֵב, כך שייתכן שחלק מהדיווחים נשענים על אירועים שהתרחשו למעשה ברעידת האדמה המאוחרת יותר, או להפך.
ראו גם

רעידת האדמה בונטורה (1812)
ביאורים

↑  העובדה שבשני המיסיונים באזור סן דייגו, והקרובים יחסית לסן חואן קפיסטראנו, רעידת האדמה הורגשה בלבד ללא נזקים, בעוד שנזקים גדולים וחמורים נגרמו למיסיונים לאורך כ-180 קילומטר מצפון לקפיסטראנו, מלמדת שכנראה רעידה זו נקראת על שם המיסיון הזה, בגלל כמות ההרוגים הגדולה שהייתה בו ורק בו, בעוד שהמוקד היה אי שם במרכז רצועת הנזק, ומצפון למיסיון.
הערות שוליים

↑  Stover, C., W., Coffman, J., L., 1993. Seismicity of the United States, 1568–1989. U.S. Geological Survey Professional Paper 1527, pp. 72, 100
1 2  Jacoby, Jr., G., C., Sheppard, P., R., Sieh, K., E.,1988. Irregular Recurrence of Large Earthquakes Along the San Andreas Fault: Evidence from Trees". Science, 241, pp. 196–199

וראו ב"קישורים חיצוניים" בדף זה.
↑  G C Jacoby Jr, P R Sheppard, K E Sieh, Irregular Recurrence of Large Earthquakes Along the San Andreas Fault: Evidence from Trees, NIH - Nationl Library of Medicine
1 2 3  Wrightwood Earthquake, SCEDC - Southern California Earthquake Data Center
↑  Significant Earthquake Information, NOAA - National Center for Environmental Information
↑  Karin Vélez, Stones and Bones: Catholic Responses to the 1812 Collapse of the Mission Church of Capistrano, The Journal of Objects, Art and Belief, 2017
↑  T. R. Toppozada & C. R. Real, 1981. Preparation of Isoseismal Maps and Summaries of Reported Effects for Pre-1900 California Earthquakes. USGS Open File Report 81-262, pp.32-33
↑  Toppozada, T. R., Real, C. R., Parke D., L. 1981, 8 December 1812 M6.9, UCSB - University of Californis at Santa Barbara
התפרושת המרחבית של המיסיונים הנוצריים בקליפורניה לעת תחילת המאה ה-19. 11 מתוך 21 המיסיונים שפעלו לאורך רצועת החוף של קליפורניה, והמשתרעים לאורך כ-450 קילומטרים, דיווחו דיווחים שונים אודות הנזקים שנגרמו להם ברעידת האדמה.
מריו באסלר

מריו באסלר (בגרמנית: Mario Basler, נולד ב-18 בדצמבר 1968 בנוישטאדט אן דר ויינשטראסה שבגרמניה המערבית) הוא כדורגלן עבר גרמני ששיחק בעמדת הקשר, ומנהל ספורטיבי בקבוצת לוקומוטיב לייפציג בהווה. באסלר התמחה בבעיטות חופשיות ואף הבקיע שערים בבעיטת קרן.